༈ དཔལ་ལྡན་ཚོགས་གཉིས་རྡུལ་མང་བརྩེགས་པའི་རབ་དཀར་གངས་ཀྱི་
རི་བོ་ལ། །ཡོངས་སུ་རྟག་རོལ་མི་འཇིགས་བཞི་ཡི་དབྱངས་ཀྱི་ང་རོ་སྒྲོགས་པ་
ཡིས། །ལོག་སྨྲ་གླང་པོའི་སྙིང་རྩ་འདར་བྱེད་ཐུབ་བསྟན་རི་དྭགས་སྐྱོང་མཛད་
པ། །ལུང་རྟོགས་གཡུ་རལ་སྟུག་པོའི་ཁུར་འཆང་ཆོས་ཀྱི་གདོང་ལྔའི་དབང་པོ་
ཡི། །གང་གི་ཞབས་སེན་ནོར་བུའི་རྡུལ་ཆགས་པ། །ཡན་ལག་དང་པོའི་མཆོག་
གི་རྩེར་བཀོད་ནས། །རླུང་གིས་བསྐྱོད་པའི་རྒྱ་མཚོའི་རླབས་ཕྲེང་བཞིན། །ཡིད་
དད་དགའ་བའི་སྤུ་ལོང་གཡོ་བ་ཡིས། །ཆབས་ཅིག་ལེགས་བྱས་ཟིམ་ཆར་དང་
- 338

སྙན་དངགས་ཀྱི་ལམ་ནས་དྲངས་པའི་འཕྲིན་ཡིག་གི་སྐོར་ཨུཏྤལ་དགའ་ཚལ་རྒྱས་པའི་དྲི་བསུང་ཞེས་བྱ་བ།
འགྲོགས་པའི། །དགེ་མཚན་དབྱར་སྐྱེས་རྒོད་པས་འཇིག་རྟེན་དུ། །ཕུན་ཚོགས་
ཡོན་ཏན་མེ་ཏོག་མཛེས་བཀྲ་བས། །གསེར་ལྡན་བཞིན་རས་ཡིད་འོང་ངོམས་
པའི་ཆར། །བརྩེ་ལྡན་བདག་ཉིད་ཆེན་པོ་ཁྱོད་སྔོན་ནས། །རྟག་བརྟན་ཞི་
བ་ཆོས་སྐུའི་ངོ་བོ་རུ། །མངོན་པར་སངས་རྒྱས་ཉིད་དུ་ཟིན་ན་ཡང་། །སྡུག་
བསྔལ་གསུམ་གྱིས་མནར་བའི་སེམས་ཅན་གྱི། །དོན་སླད་སྲིད་པར་སྐྱེ་བ་བཟུང་
བའི་ཚུལ། །བསམ་ལས་འདས་ཤིང་སུ་ཡིས་བརྗོད་པར་ནུས། །དེང་འདིར་
ཨེ་མ་རྨད་བྱུང་སྐལ་བཟང་གི། །ལུས་ཅན་ཡོངས་ཀྱི་བསོད་ནམས་ཤར་རིའི་
རྩེར། །རབ་འཕགས་དགེ་ལྡན་བསྟན་པའི་ཉིན་བྱེད་ཆེ། །དགེ་ལེགས་མཛད་
འཕྲིན་བཟང་པོའི་འོད་སྟོང་ནི། །ཕྱོགས་བརྒྱར་སྤྲོས་པས་མཐའ་དབུས་བསྟན་
འགྲོ་ཡི། །ཕན་བདེ་སྦྲང་རྩིའི་རྒྱལ་མཚན་འབུམ་དུ་བཞད། །གང་གི་མཚན་སྙན་
གྲགས་པའི་དིནྟུ་བྷི། །ཕྱོགས་ཀྱི་མཛེས་མས་ཆེས་ཆེར་བརྡུང་བ་ན། །སྐལ་ལྡན་
ཡིད་དང་རྣ་བའི་བཅུད་ལེན་འགྱེད། །གདོང་བཞི་མེས་པོས་འང་རྣ་བ་བརྒྱད་
སྤྲུལ་སྙམ། །མི་འཇིགས་སེང་གེའི་ཁྲིར་འཁོད་ཞབས་ཀྱི་རྡུལ། །དྲེགས་ལྡན་ཆེ་
དགུའི་རལ་པའི་རྩེ་མོ་རུ། །ངལ་གསོ་བགྱིད་པའི་ཆོས་ཀྱི་རྒྱལ་པོ་ཁྱོད། །འཇིག་
རྟེན་མུན་སེལ་ཉི་ཟླ་ཟུང་བཞིན་འདྲ། །སྐུའི་འཚམས་ཞུས། སླར་ཡང་ཞུ་བའི་
སྙིང་པོ་ནི། སྐྱེ་རྒ་ན་འཆིའི་འཆིང་བ་ལས་གྲོལ་ཡང༌། །མ་དག་སྣང་ངོར་ཞབས་
པད་རྡོ་རྗེའི་ཁམས། །མི་འགྱུར་བརྟན་པའི་ལྷུན་པོའི་སྤོ་བཞིན་དུ། །གཡོ་མེད་
བཞུགས་ནས་གསུང་གི་བདུད་རྩི་སྩོལ། །དཔུང་བཙན་རིགས་ཀྱིས་མཐོ་བའི་ས་
འཛིན་ཕྲེང༌། །ཡོངས་བསྐོར་དབུས་ན་ཏེ་སེའི་གངས་རི་བཞིན། །ཤར་ཕྱོགས་
རྒྱལ་པོའི་གསེར་གྱི་བ་གམ་ན། །ལུགས་གཉིས་བརྒྱ་བའི་བ་དན་གནམ་དུ་
བསྒྲེངས། ། ཚངས་པའི་སྡེ་བཞི་བསྡུ་རྣམ་ཀླུང་བཞིའི་མགོ། །གང་གིས་བཟུང་
339

༄༅། །
།རྒྱ་མཁར་གྲུབ་ཆེན་པའི་གསུང་འབུམ། ༼ཁ
བའི་ཐུགས་རྗེའི་མ་དྲོས་མཚོས། །ཕྱོགས་ཀུན་དགེ་མཚན་ལེགས་པའི་དཔལ་ཡང་
བྱིན། །མནའ་བོའི་རྫོགས་ལྡན་ཆ་ཤས་སླར་ཡང་དྲངས། །ང་ལས་ནུ་བཞིན་རྒྱལ་
ཕྲན་བྱེ་བ་ཡི། །གཙུག་ཏོར་རྩེར་འཕགས་འཇམ་དབྱངས་མི་ཡི་ལྷའི། །རིགས་
ཀྱི་ཅོད་པན་ཁྱོད་འདྲ་བྱོན་བཞུགས་པ། །རྒྱལ་བློན་ཡུལ་འཁོར་འབངས་བཅས་
སྐལ་བ་བཟང་། །མ་གྲུབ་གྲུབ་སྨྱོན་དུས་ཀྱི་མི་ལ་བྲིན། །འདུལ་འཛིན་མཁས་
པ་ཀུན་གྱིས་བཀུར་གཟོས་ཆུང༌། །དགེ་འདུན་སྡེ་རྣམས་སྡིག་ཅན་ཕུང་འདྲེས་
དཀྲུགས། །བསྟན་པའི་གནས་གཞི་ཁྱིམ་བཙུན་རྣམས་ཀྱིས་བཟུང་། །གང་
ཡང་དུས་ཀྱི་སེམས་ཅན་བསོད་ནམས་དམན། །ཐུབ་བསྟན་རིན་ཆེན་སྙིགས་
མའི་འདམ་དུ་བྱིང༌། །བསྟན་ལ་སྡང་བའི་བདུད་རིགས་ཕྱོགས་སུ་རྒྱུ། །ཆོས་
ནུབ་ཆོས་མིན་དར་བ་ཡང་སྒོས་སུ། །བདུད་ཀྱིས་ཡིད་བསྒྱུར་སྡིག་ལྟ་ཅན་གྱི་
དཔུང་། །འཚེ་བ་ཆོས་སྨྲ་ཀླ་ཀློའི་རིགས་ཀྱི་སྡེ། །མཐའ་དམག་རྒྱ་སེར་རྒྱལ་པོར་
སྟོབས་འགྲན་པ། ། །དབང་ཆེན་རྟ་མཆོག་རོལ་བར་དབྱེར་མེད་པའི། །བླ་མ་
ལྷ་ཁྱོད་དེ་དག་མངོན་སྤྱོད་ཀྱིས། །བསད་བསྐྲད་དབྱེ་རྨོངས་བཅིངས་མནན་
སྟོངས་པའི་དབྱིངས། །དམིགས་མེད་རྒྱས་འདེབས་ས་ཡི་བརྒྱ་བྱིན་གྱི། །དབུ་
རྨོག་ར་བ་བཙན་པོས་བསྲུང་སྐྱོབ་མཛོད། །ཀུ་ར་ངུར་སྒྲོགས་ཁྱིམ་ལོ་འཕོས་
པའི་དུས། །དུས་ཀྱི་མི་ལ་མེ་མཚོན་འཇིགས་པ་འབྱུང༌། །འབྱུང་འགྱུར་ལྟས་
ངན་བཟློག་ལ་ཁྱོད་གཅིག་དཔའ། །དཔའ་བོ་འབུམ་གྱི་ཕྱག་བརྙན་འང་འཛིན་
པར་མཁྱེན། །ཁྱོད་ཀྱི་མཐུ་སྟོབས་མཚན་སྙན་འབྲུག་གི་སྒྲར། །དད་པའི་མིག་
ཡངས་གཏོང་བའི་མདོངས་མཐའ་བདག །དབེན་པའི་ནགས་སུ་སྒྲུབ་པ་ལྷུར་
ལེན་ཏེ། །རང་གཞན་དོན་མང་འགྲུབ་པའི་སྐྱབས་འཇུག་ཞུ། །དོན་ཟབ་སྙན་
པའི་བཀའ་ཡི་སྐྱེས་ཀྱི་མཆོག །མ་ལཱི་ཀ་ཡི་གསར་པའི་ཕྲེང་བ་ནི། །དམན་པའི་
340

སྙན་དངགས་ཀྱི་ལམ་ནས་དྲངས་པའི་འཕྲིན་ཡིག་གི་སྐོར་ཨུཏྤལ་དགའ་ཚལ་རྒྱས་པའི་དྲི་བསུང་ཞེས་བྱ་བ།
སྐྱེ་བོའི་རྒྱན་དུ་སྩོལ་བ་དང༌། །ལྷན་ཅིག་ཐུགས་རྗེས་བརྩེ་གཟིགས་ཡང་ཡང་
མཁྱེན།། །།ཅེས་པ་འདི་ནི་ཤར་ཕྱོགས་གནམ་བསྐོས་འཇམ་དབྱངས་གོང་མ་ཆེན་པོའི་རིགས་ཀྱི་
ཅོད་པན་མཁས་བཙུན་གྲུབ་པའི་དབང་ཕྱུག་ཆེན་པོ་ཐུའུ་བཀྭན་རིན་པོ་ཆེར་ཕུལ་བའོ།། །།